smcproject/ml-wiki-sentences huggingface dataset:
രാത്രിയിലെ ഇരുണ്ട ആകാശം, അനന്തവും അചഞ്ചലവുമായ (മാറ്റമില്ലാത്ത) പ്രപഞ്ചസങ്കൽപ്പവുമായി യോജിക്കുന്നില്ല എന്ന പ്രശ്നമാണ് ഓൾബേഴ്സ് പ്രഹേളിക എന്നറിയപ്പെടുന്നത്.
1826 ൽ വിയന്നക്കാരനായ ഹെൻറിയിച്ച് ഓൾബേഴ്സ് എന്ന് ഭിഷഗ്വരൻ ഉന്നയിച്ച പ്രശ്നമാണിത്.
മഹാവിസ്ഫോടനസിദ്ധാന്തം വിഭാവനം ചെയ്യുന്നതുപോലെയുള്ള മാറ്റം സംഭവിച്ചുകൊണ്ടിരിക്കുന്ന പ്രപഞ്ചസങ്കൽപ്പത്തെ സാധൂകരിക്കുന്ന ഒന്നാണിത്.
രാത്രിയിൽ ആകാശം ഇരുണ്ടിരിക്കുന്നത് എന്തുകൊണ്ട് എന്നതായിരുന്നു ആ ചോദ്യം.
സൂര്യപ്രകാശം ഇല്ലാത്തതുകൊണ്ട് എന്നതാണല്ലോ ആദ്യം പറയാവുന്ന ഉത്തരം.
എന്നാൽ നക്ഷത്രങ്ങളുടെ വെളിച്ചം ഉണ്ടല്ലോ.
പ്രപഞ്ചം അനന്തവിസ്ത്രതമാണെന്നും അതിലാകെ നക്ഷത്രങ്ങൾ ഏതാണ്ട് ഒരേഅളവിൽ സ്ഥിരമായി വിന്യസിക്കപ്പെട്ടിരിക്കുന്നു എന്നായിരുന്നു അക്കാലത്തെ ധാരണ.
അങ്ങനെയെങ്കിൽ ഈ നക്ഷത്രങ്ങളിൽ നിന്നെല്ലാമുള്ള പ്രകാശത്തെ കൂട്ടിനോക്കിയാൽ രാത്രിയെ പകലാക്കാനുള്ള പ്രകാശം സ്ഥിരമായി ലഭ്യമായിരിക്കും എന്നതായിരുന്നു ഓൾബേഴ്സിന്റെ വാദം.
നക്ഷത്രങ്ങളിൽ നിന്നുള്ള പ്രകാശത്തിന്റെ തീവ്രതയും അവിടെ നിന്നുള്ള ദൂരത്തിന്റെ വർഗ്ഗവും വിപരീതാനുപാതത്തിലായിരിക്കും.
അകലെയുള്ള നക്ഷത്രങ്ങൾക്ക് പ്രകാശം കുറവായി അനുഭവപ്പെടും.
എന്നാൽ ഒരു പ്രത്യേക ദൂരത്തിൽ സ്ഥിതിചെയ്യുന്ന നക്ഷത്രങ്ങളുടെ എണ്ണം ദൂരത്തിന്റെ വർഗ്ഗത്തിന്റെ നേർ അനുപാതത്തിലായിരിക്കും.
അതായത് കൂടുതൽ ദൂരത്തിൽ നിൽക്കുന്ന നക്ഷത്രങ്ങളെ കണക്കിലെടുക്കുമ്പോൾ അവയുടെ എണ്ണവും കൂടുമെന്നർത്ഥം.
മേൽപ്പറഞ്ഞ രണ്ടുകാര്യങ്ങളും ഒരുമിച്ചു പരിഗണിക്കുമ്പോൾ നക്ഷത്രങ്ങളിൽ നിന്നുള്ള പ്രകാശം ദൂരമനുസരിച്ചു കുറയുന്നില്ലെന്ന് വ്യക്തമാണ്.
പ്രപഞ്ചം അനന്തമെന്നെടുത്താൽ നക്ഷത്രവെളിച്ചം സൂര്യനെ നിസ്സാരമാക്കിക്കളയും എന്ന് സമ്മതിക്കേണ്ടിവരും.
ഇതാണ് ഓൾബേഴ്സിന്റെ പ്രഹേളിക.
ഈ പ്രശ്നം നിസ്സാരമാണെങ്കിലും പരിഹാരം നിസ്സാരമല്ല.
നക്ഷത്രാന്തരീയ വാതകങ്ങളും ധൂളീപടലങ്ങളും പ്രകാശത്തെ ആഗിരണം ചെയ്യുന്നുണ്ടാവാം എന്നതായിരുന്നു ഒരു വിശദീകണം.
അങ്ങനെയെങ്കിൽ ആ വസ്തുക്കൾ ക്രമേണ ചൂടാവുകയും ഒടുവിൽ ധാരാളം പ്രകാശം വികിരണം നടത്തുകയും ചെയ്യും.
നക്ഷത്രലോകത്തിന് അതിർത്തിയുണ്ടാവുമെന്നാണ് മറ്റൊരു വിശദീകരണം.
അങ്ങനെയെങ്കിൽ പ്രപഞ്ചത്തിന്റെ ആകൃതിയെന്ത് , അതിന്റെ കേന്ദ്രമെവിടെ എന്ന ചോദ്യങ്ങൾക്ക് ഉത്തരം കാണേണ്ടിവരും.
20 ആം നൂറ്റാണ്ടിൽ ഗാലക്സികളുടെ ചുവപ്പുനീക്കം കണ്ടെത്തിയതോടെയാണ് പ്രശ്നം പരിഹരിച്ചത്.
അകന്നുപോകുന്ന ഗാലക്സികളിലെ നക്ഷത്രങ്ങളിൽ നിന്നുവരുന്ന ഊർജ്ജം ചുവപ്പുനീക്കത്താൽ കുറഞ്ഞുവരുന്നുവെന്നത് വളരെ പ്രസക്തമായ ഒരു കാര്യമാണ്.
ഇതിന്റെ ചുവടുപിടിച്ച് മഹാവിസ്ഫോടന സിദ്ധാന്തവും പൊതു ആപേക്ഷികതാസിദ്ധാന്തവും ചേർത്ത് ഓൾബേഴ്സിന്റെ പ്രശ്നത്തിന് പരിഹാരമാകും.
ഇതും കാണുക Heat death paradox List of paradoxes Horizon problem റെഫറൻസുകൾ കൂടുതൽ വായനയ്ക്ക് Edward Robert Harrison (1987) Darkness at Night: A Riddle of the Universe , Harvard University Press.
Very readable.
-------- (2000) Cosmology , 2nd ed.
ബാഹ്യ ലിങ്കുകൾ Relativity FAQ about Olbers' paradox Astronomy FAQ about Olbers' paradox Cosmology FAQ about Olbers' paradox Why is the sky dark?
physics.org page about Olbers' paradox Why is it dark at night?
A 60-second animation from the Perimeter Institute exploring the question with Alice and Bob in Wonderland
ഓൾഡ്ബോയ്
ഓൾഡ്ബോയ് ( Hangul : 올드보이 ; RR : Oldeuboi ; MR : Oldŭboi ) 2003 -ൽ പുറത്തിറങ്ങിയ ദക്ഷിണ കൊറിയൻ മിസ്റ്ററി ത്രില്ലർ നിയോ-നോഹ്വ ചലച്ചിത്രമാണ്.
പാർക് ചാൻ-വൂക് ആണ് ഈ ചലച്ചിത്രത്തിന്റെ സംവിധായകൻ.
ഇതേ പേരിലുള്ള ജാപ്പനീസ് മാംഗ ( നോബുവാകി മിനേഗിഷി , ഗാരൺ സുചിയ എന്നീ ആൾക്കാർ തയ്യാറാക്കിയത്) അടിസ്ഥാനമാക്കിയാണ് ഈ ചിത്രം രൂപപ്പെടുത്തിയിരിക്കുന്നത് ദ വെൻജിയൻസ് ട്രിലോജിയിലെ രണ്ടാമത്തെ ചിത്രമാണിത്.
സിമ്പതി ഫോർ മിസ്റ്റർ വെൻജിയൻസ് ആണ് ഇതിനു മുൻപ് വന്ന ചിത്രം.
സിമ്പതി ഫോർ ലേഡി വെൻജിയൻസ് ഇതിനു ശേഷം വന്നതാണ്.
ഓ ഡേ-സു എന്നയാളുടെ ജീവിതമാണ് ഈ ചിത്രം പിന്തുടരുന്നത്.
ഇദ്ദേഹം 15 വർഷക്കാലം ഒരു ഹോട്ടൽ മുറിയിൽ തടങ്കലിലായിരുന്നു.
ആരാണ് തന്നെ പിടികൂടിയതെന്നോ എന്തിനാണ് തന്നെ തടവിലാക്കിയിരിക്കുന്നതെന്നോ അറിയാതെയാണ് ഇദ്ദേഹം 15 വർഷം ചിലവഴിക്കുന്നത്.
സ്വന്തന്ത്രനാകുമ്പോൾ താൻ വീണ്ടും അക്രമത്തിന്റെയും ഗൂഢാലോചനയുടെയും തടങ്കലിലാണെന്ന് ഇദ്ദേഹം മനസ്സിലാക്കുന്നു.
പ്രതികാരം ചെയ്യാനുള്ള ഇയാളുടെ ആഗ്രഹം ഒരു യുവതിയായ സൂചി പാചകക്കാരിയുമായുള്ള പ്രേമവുമായി ഇടകലർന്നാണ് മുന്നോട്ട് പോകുന്നത്.
2004-ലെ കാൻ ചലച്ചിത്രോത്സവത്തിൽ ഈ ചിത്രത്തിന് ഗ്രാന്റ് പ്രീ പുരസ്കാരം ലഭിച്ചു.
ക്വെന്റിൻ ടറാന്റിനോ ഈ ചിത്രത്തെ അകമഴിഞ്ഞ് പ്രശംസിക്കുകയുണ്ടായി.
അമേരിക്കയിൽ നല്ല സ്വീകരണമാണ് ചിത്രത്തിന് ലഭിച്ചത്.
റോജർ എബർട്ടിന്റെ അഭിപ്രായത്തിൽ "എന്ത് പ്രദർശിപ്പിക്കുന്നു എന്നതിലൂടെയല്ല, മൂടുപടങ്ങൾ എല്ലാം അഴിച്ചുകളയുമ്പോൾ മനുഷ്യന്റെ മനസ്സിന്റെ ആഴം എത്രയുണ്ടെന്ന് വെളിവാക്കുന്നതിലൂടെയാണ് ഓൾഡ്ബോയ് ശക്തമായ ഒരു സിനിമയാകുന്നത്".
2008 -ൽ സിഎൻഎൻ ഈ ചിത്രത്തെ പുറത്തിറങ്ങിയിട്ടുള്ളതിൽ ഏറ്റവും മികച്ച പത്ത് ഏഷ്യൻ ചിത്രങ്ങളിൽ ഒന്നായി തിരഞ്ഞെടുത്തു.
ഇതേ പേരിലുള്ള അമേരിക്കൻ റീമേക്ക് 2013 -ൽ പുറത്തിറങ്ങുകയുണ്ടായി.
സ്പൈക്ക് ലീ ആയിരുന്നു ഇത് സംവിധാനം ചെയ്തത്.
അവലംബം പുറത്തേയ്ക്കുള്ള കണ്ണികൾ Oldboy ഇന്റർനെറ്റ് മൂവി ഡാറ്റാബേസിൽ Oldboy at the Korean Movie Database Oldboy at HanCinema Oldboy ഓൾറോവിയിൽ റോട്ടൻ ടൊമാറ്റോസിൽ നിന്ന് Oldboy മെറ്റാക്രിട്ടിക്കിൽ നിന്ന് Oldboy ബോക്സ് ഓഫീസ് മോജോയിൽ നിന്ന് Oldboy
ഓൾഡ്‌ ഗ്ലോറി ഇംഗ്ലീഷ് വിലാസം https://ml.wikipedia.org/wiki/Old_Glory ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
(April 2011) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
1960 മുതൽ നിലവിൽ ഉപയോഗിക്കുന്ന അമേരിക്കൻ പതാക.
ഓൾഡ്‌ ഗ്ലോറി അമേരിക്കൻ ഐക്യനാടുകളുടെ പതാകയുടെ വിളിപ്പേരാണ്.
താരകങ്ങളും രേഖകളും (stars and stripes) എന്നും അമേരിക്കൻ (United States of America) പതാക അറിയപ്പെടുന്നുണ്ട്.
അമേരിക്കയുടെ ദേശിയപതാകയിലെ 50 നഷ്ത്രങ്ങൾ 50 സംസ്ഥാനങ്ങളെയും ചുവപ്പ്, വെളുപ്പ് നിറങ്ങലിലുള്ള 13 വരകൾ അമേരിക്കയിലുണ്ടായിരുന്ന 13 കോളനികളെയും സുചിപ്പിക്കുന്നു.
പത്തൊൻപതാം നൂറ്റാണ്ടിലെ അമേരിക്കൻ നാവികനായിരുന്ന വില്യം ഡ്രൈവറുടെ (മാർച്ച് 17, 1803 - മാർച്ച് 3, 1886) ഉടമസ്ഥതയിലുള്ള യഥാർത്ഥ "ഓൾഡ് ഗ്ലോറി", എന്ന പതാക കടലിൽ പറത്തുകയും പിന്നീട് ടെന്നസിയിലെ താമസസ്ഥലമായ നാഷ്‌വില്ലെയിലേക്ക് കൊണ്ടുവരികയും ചെയ്തു.
പതാകയെ വളരെയധികം വിലമതിച്ചിരുന്ന ഡ്രൈവർ അമേരിക്കൻ ആഭ്യന്തരയുദ്ധകാലത്ത് പതാക പിടിച്ചെടുക്കാൻ ശ്രമിച്ച കോൺഫെഡറേറ്റുകളിൽ നിന്ന് അതിന്റെ സുരക്ഷ ഉറപ്പാക്കുകയും ചെയ്തു.
1922-ൽ, ഡ്രൈവറുടെ മകളും മരുമകളും തങ്ങൾക്ക് സ്വന്തമാണെന്ന് അവകാശപ്പെട്ട യഥാർത്ഥ "ഓൾഡ് ഗ്ലോറി" സ്മിത്സോണിയൻ ഇൻസ്റ്റിറ്റ്യൂഷന്റെ ശേഖരത്തിന്റെ ഭാഗമായിത്തീരുകയും, അവിടെ അത് നാഷണൽ മ്യൂസിയം ഓഫ് അമേരിക്കൻ ഹിസ്റ്ററിയിൽ സൂക്ഷിക്കപ്പെടുകയും ചെയ്തിരിക്കുന്നു.
ഓൾഡ്‌ ഗ്ലോറി (വിവക്ഷകൾ) ഇംഗ്ലീഷ് വിലാസം https://ml.wikipedia.org/wiki/Old_Glory_(disambiguation) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ഓൾഡ്‌ ഗ്ലോറി എന്ന പേരുകൊണ്ടു് താഴെ പറയുന്ന ഏതു വ്യക്തിയേയും വിവക്ഷിക്കാം.
ഓൾഡ്‌ ഗ്ലോറി - അമേരിക്കൻ പതാക ഓൾഡ്‌ ഗ്ലോറി - ഷിപ്‌മാൻ ആൻഡ്രൂസിന്റെ പുസ്തകം ദ് ഓൾഡ്‌ ഗ്ലോറി - റോബർട്ട് ലവലിന്റെ നാടകം
ഓൾഡ്‌ഫീൽഡ് തോമസ്
ബ്രിട്ടീഷുകാരനായ ഒരു ജീവശാസ്ത്രജ്ഞനായിരുന്നു മൈക്കിൾ റോജേഴ്‌സ് ഓൾഡ്‌ഫീൽഡ് തോമസ് (Michael Rogers Oldfield Thomas) FRS FZS (ജീവിതകാലം: 21 ഫെബ്രുവരി1858 – 16 ജൂൺ 1929).
തൊഴിൽ മേഖലകൾ
ലണ്ടൻ നാച്ചുറൽ ഹിസ്റ്ററി മ്യൂസിയത്തിൽ സസ്തനികളെക്കുറിച്ച് പഠനം നടത്തവേ ആദ്യമായി 2000 -ത്തിലേറെ പുതിയ സ്പീഷിസുകളെയും ഉപ‌സ്പീഷിസുകളെയും തോമസ് വിവരിക്കുകയുണ്ടായി.
1876 -ൽ മ്യൂസിയം സെക്രട്ടറിയുടെ ഓഫീസിൽ നിയമിതനായ അദ്ദേഹത്തിന് 1878 -ൽ ജന്തുശാസ്ത്രവിഭാഗത്തിലേക്ക് സ്ഥലംമാറ്റം ലഭിച്ചു.
1891 -സമ്പന്നനായ സർ ആൻഡ്രൂ ക്ലാർക്കിന്റെ മകളായ മേരി കെയിനെ വിവാഹം കഴിച്ചതോടെ നല്ല സമ്പത്തിന് ഉടമയായ അദ്ദേഹത്തിന് കാശുകൊടുത്ത് ആളെവച്ച് മ്യൂസിഅയ്ത്തിലേക്കുവേൺറ്റ സ്പെസിമനുകൾ എത്തിക്കാൻ കഴിഞ്ഞു.
പശ്ചിമയൂറോപ്പിലും തെക്ക്േഅമേരിക്കയിലും അദ്ദേഹം തന്നെ ഫീൽഡുവർക്കിൽ ഏർപ്പെടുകയും ചെയ്തിട്ടുണ്ട്.
പ്രകൃതിശാസ്തത്തിൽ തൽപ്പരയായ അദ്ദേഹത്തിന്റെ ഭാര്യയും ഫീൽഡ് യാത്രകളിൽ അദ്ദേഹത്തെ അനുഗമിക്കാറുണ്ടായിരുന്നു.
1896 -ൽ വില്ല്യം ഹെന്രി ഫൗളർ ഡിപ്പാർട്ടുമെന്റിന്റെ ചുമതയേറ്റപ്പോൾ നല്ലവിലുള്ള പ്രദർശനവസ്തുക്കൾ അടുക്കിവയ്ക്കാൻ റിച്ചാർഡ് ലൈഡേക്കറെ ഏർപ്പാടുചെയ്യുകയും, തോമസിനു പുതിയ സ്പെസിമനുകളിൽ ശ്രദ്ധ ചെലുത്താൻ സമയം ലഭിക്കുകയും ചെയ്തു.
ഔദ്യോഗികമായി 1923 -ൽ മ്യൂസിയത്തിൽ നിന്നും വിരമിച്ചുവെങ്കിലും തടസ്സങ്ങൾ ഒന്നുമില്ലതെ അദ്ദേഹം ജോലി തുടർന്നു.
മ്യൂസിയത്തിലെ തന്റെ മേശയ്ക്ക് മുന്നിലിരുന്ന്സ്വയം വെടിവച്ച് മരിക്കുകയായിരുന്നു അദ്ദേഹമെന്ന കഥ, തെറ്റായിരുന്നു.
ശരിക്കും അദ്ദേഹം തന്റെ വീട്ടിൽവച്ചുതന്നെയാണ് മരണമടഞ്ഞത്.
1929 -ൽ 71 -ആം വയസ്സിൽ തന്റെ ഭാര്യ മരണമടഞ്ഞ് ഒരു വർഷത്തിനുശേഷവും ആ ഞെട്ടലിൽ നിന്നും മോചിതനാകാതെയാണ് അദ്ദേഹം മരണമടഞ്ഞത്.
ഓവ്റെ അനാർജോക്ക ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Ovre_Anarjohka_National_Park
ഓവ്‍റ അനാർജോക്ക ദേശീയോദ്യാനം ( Norwegian : Øvre Anárjohka nasjonalpark ) , നോർവേയിലെ ഫിൻമാർക്ക് കൗണ്ടി യിൽ കരാസ്‍ജോക്ക്, കൌട്ടോകെയ്‍നോ മുനിസിപ്പാലിറ്റികളിലായി സ്ഥിതിചെയ്യുന്ന ഒരു ദേശീയ ഉദ്യാനമാണ്.
1976 ൽ രൂപീകരിക്കപ്പെട്ട ഈ ദേശീയോദ്യാനത്തിൻറെ വിസ്തീർണ്ണം, 1,409 ചതുരശ്ര കിലോമീറ്ററാണ് (544 ചതുരശ്ര മൈൽ).
ഫിൻലാൻറിലെ ലെമ്മെൻജോക്കി ദേശീയോദ്യാനം ഇതിൻറെ അതിരായി വരുന്നു.
ഫിൻമാർക്ൿസ്വിഡ്ഡ പീഠഭൂമിയുടെ ഉൾപ്രദേശത്തു സ്ഥിതി ചെയ്യുന്ന ഈ ദേശീയോദ്യാനത്തിൽ  വിപുലമായ ബിർച്ച് വനഭൂമികളും പൈൻ ബാരൻസുകളും ബോഗുകളും തടാകങ്ങളും ഉൾപ്പെടുന്നു.
നോർവ്വെയിലെ ഇനിയും താറുമാറാക്കപ്പെടാത്ത പൈൻമരക്കാടുകളെയും ഈ ദേശീയോദ്യാനം സംരക്ഷിക്കുന്നു.
ഓവർ-ദി-എയർ പ്രോഗ്രാമിംഗ് ഇംഗ്ലീഷ് വിലാസം https://ml.wikipedia.org/wiki/Over-the-air_programming
പുതിയ സോഫ്റ്റ്‌വെയർ വിതരണം, കോൺഫിഗറേഷൻ ക്രമീകരണങ്ങൾ, മൊബൈൽ ഫോണുകൾ , സെറ്റ്-ടോപ്പ് ബോക്സുകൾ അല്ലെങ്കിൽ സുരക്ഷിത ശബ്ദ ആശയവിനിമയ ഉപകരണങ്ങൾ (എൻക്രിപ്റ്റ് ചെയ്ത 2-വേ റേഡിയോകൾ) പോലുള്ള ഉപകരണങ്ങളിലേക്ക് എൻക്രിപ്ഷൻ കീകൾ അപ്‌ഡേറ്റ് ചെയ്യുന്നതിനുള്ള വിവിധ രീതികളെ ഓവർ-ദി-എയർ പ്രോഗ്രാമിംഗ് (ഒടിഎ) സൂചിപ്പിക്കുന്നു.
ഒ‌ടി‌എയുടെ ഒരു പ്രധാന സവിശേഷത, ആ അപ്‌ഡേറ്റ് നിരസിക്കാനോ പരാജയപ്പെടുത്താനോ മാറ്റം വരുത്താനോ കഴിയാത്ത എല്ലാ ഉപയോക്താക്കൾ‌ക്കും ഒരു കേന്ദ്ര സ്ഥാനത്തിൽ നിന്ന്  അപ്‌ഡേറ്റ് അയയ്‌ക്കാൻ‌ കഴിയും, മാത്രമല്ല അപ്‌ഡേറ്റ് ചാനലിലെ എല്ലാവർക്കും ഉടനടി ബാധകമാകുകയും ചെയ്യും.
ഒരു ഉപയോക്താവിന് ഒ‌ടി‌എ "നിരസിക്കാൻ‌" കഴിയും, പക്ഷേ "ചാനൽ‌ മാനേജർക്ക്‌" ചാനലിനെ സ്വപ്രേരിതമായി "പുറത്താക്കാൻ‌" കഴിയും.
മൊബൈൽ ഉള്ളടക്ക ലോകത്തിന്റെ പശ്ചാത്തലത്തിൽ ഇവയിൽ ഓവർ-ദി-എയർ സർവീസ് പ്രൊവിഷനിംഗ് (OTASP), ഓവർ-ദി-എയർ പ്രൊവിഷനിംഗ് (OTAP) അല്ലെങ്കിൽ ഓവർ-ദി-എയർ പാരാമീറ്റർ അഡ്മിനിസ്ട്രേഷൻ (OTAPA) ഉൾപ്പെടുന്നു, അല്ലെങ്കിൽ ആവശ്യമായ ക്രമീകരണങ്ങളുള്ള ഹാൻഡ്‌സെറ്റുകൾ പ്രൊവിഷൻ ചെയ്യുന്നു വാപ് അല്ലെങ്കിൽ എംഎംഎസ് പോലുള്ള സേവനങ്ങൾ ആക്സസ് ചെയ്യുന്നതിന് വേണ്ടി.
മൊബൈൽ‌ ഫോണുകൾ‌ പുതിയ ആപ്ലിക്കേഷനുകൾ‌ ശേഖരിക്കുകയും കൂടുതൽ‌ വിപുലമാവുകയും ചെയ്യുമ്പോൾ‌, പുതിയ അപ്‌ഡേറ്റുകളും സേവനങ്ങളും സ്ട്രീമിൽ‌ വരുന്നതിനാൽ‌ ഒ‌ടി‌എ കോൺ‌ഫിഗറേഷൻ‌ കൂടുതൽ‌ പ്രാധാന്യമർഹിക്കുന്നു.
എസ്എംഎസ് (SMS) വഴിയുള്ള ഒ‌ടി‌എ(OTA), സിം കാർഡുകളിലും ഹാൻഡ്‌സെറ്റുകളിലും കോൺഫിഗറേഷൻ ഡാറ്റ അപ്‌ഡേറ്റുകൾ ഒപ്റ്റിമൈസ് ചെയ്യുകയും മൊബൈൽ ഫോണുകളിലേക്ക് പുതിയ സോഫ്റ്റ്വെയർ അപ്‌ഡേറ്റുകളുടെ വിതരണം പ്രാപ്തമാക്കുകയും അല്ലെങ്കിൽ വാപ്(WAP) അല്ലെങ്കിൽ എംഎംഎസ് (MMS) പോലുള്ള സേവനങ്ങൾ ആക്‌സസ്സുചെയ്യുന്നതിന് ആവശ്യമായ ക്രമീകരണങ്ങൾ ഉപയോഗിച്ച് ഹാൻഡ്‌സെറ്റുകൾ നൽകുകയും ചെയ്യുന്നു.
സേവനത്തിനും സബ്സ്ക്രിപ്ഷൻ ആക്റ്റിവേഷനും മൊബൈൽ ഓപ്പറേറ്റർമാർക്കും ടെൽകോ മൂന്നാം കക്ഷികൾക്കുമായി ഒരു പുതിയ സേവനത്തിന്റെ വ്യക്തിഗതമാക്കൽ, പ്രോഗ്രാമിംഗ് എന്നിവയ്ക്കായി ഒടിഎ സന്ദേശമയയ്ക്കൽ വഴി മൊബൈൽ ഫോണുകളുടെ വിദൂര നിയന്ത്രണം നൽകുന്നു.
ഒ‌ടി‌എ വികസിപ്പിക്കുന്നതിനും മേൽനോട്ടം വഹിക്കുന്നതിനും കൈകാര്യം ചെയ്യുന്നതിനും സഹായിക്കുന്നതിനായി വിവിധ സ്റ്റാൻ‌ഡേർ‌ഡൈസേഷൻ ബോഡികൾ‌ സ്ഥാപിച്ചു.
അതിലൊന്നാണ് ഓപ്പൺ മൊബൈൽ അലയൻസ് (ഒഎംഎ).
അടുത്തിടെ, വയർലെസ് സെൻസർ നെറ്റ്‌വർക്കുകളുടെയും ഇന്റർനെറ്റ് ഓഫ് തിംഗ്സിന്റെയും പുതിയ ആശയങ്ങൾ ഉപയോഗിച്ച്, നെറ്റ്‌വർക്കുകൾ നൂറുകണക്കിന് അല്ലെങ്കിൽ ആയിരക്കണക്കിന് നോഡുകൾ ഉൾക്കൊള്ളുന്നു, ഒടിഎയെ ഒരു പുതിയ ദിശയിലേക്ക് കൊണ്ടുപോകുന്നു: ആദ്യമായി ലൈസൻസില്ലാത്ത ഫ്രീക്വൻസി ബാൻഡുകൾ (868 മെഗാഹെർട്സ്) ഉപയോഗിച്ച് ഒടിഎ പ്രയോഗിക്കുന്നു.
900 മെഗാഹെർട്സ്, 2400 മെഗാഹെർട്സ്) കൂടാതെ 802.15.4, സിഗ്ബീ തുടങ്ങിയ പ്രോട്ടോക്കോളുകൾ ഉപയോഗിച്ച് കുറഞ്ഞ ഉപഭോഗവും കുറഞ്ഞ ഡാറ്റാ റേറ്റ് ട്രാൻസ്മിഷനും നടത്തുന്നു.
വിദൂരമോ ആക്സസ് ചെയ്യാൻ ബുദ്ധിമുട്ടുള്ളതോ ആയ സ്ഥലങ്ങളിൽ പലപ്പോഴും സെൻസർ നോഡുകൾ സ്ഥിതിചെയ്യുന്നു.
ഉദാഹരണമായി, സിഗ്‌ബി ഡബ്ല്യുഎസ്എൻ ഉപകരണങ്ങൾക്കായി ലിബിലിയം മികച്ചതും ഉപയോഗിക്കാൻ എളുപ്പമുള്ളതുമായ ഒടിഎ പ്രോഗ്രാമിംഗ് സംവിധാനം നടപ്പിലാക്കി.
ഈ സിസ്റ്റം ഫിസിക്കൽ ആക്സസ് ആവശ്യമില്ലാതെ ഫേംവെയർ നവീകരണം പ്രാപ്തമാക്കുന്നു, നോഡുകൾ വീണ്ടും പ്രോഗ്രാം ചെയ്യാമെങ്കിൽ സമയവും പണവും ലാഭിക്കാൻ സാധിക്കും.
സ്മാർട്ട്‌ഫോണുകൾ
സ്മാർട്ട്‌ഫോണുകൾ പോലുള്ള ആധുനിക മൊബൈൽ ഉപകരണങ്ങളിൽ, ഓവർ-ദി-എയർ അപ്‌ഡേറ്റ്, ഓപ്പറേറ്റിംഗ് സിസ്റ്റത്തിൽ നിർമ്മിച്ച ഒരു ഫംഗ്ഷൻ ഉപയോഗിച്ച് വൈ-ഫൈ അല്ലെങ്കിൽ മൊബൈൽ ബ്രോഡ്‌ബാൻഡിലൂടെ വിതരണം ചെയ്യുന്ന ഒരു സോഫ്റ്റ്വെയർ അപ്‌ഡേറ്റിനെ "ഓവർ-ദി-എയർ" ഉപയോഗിച്ച് പരാമർശിക്കാം.
അപ്‌ഡേറ്റ് നടപ്പിലാക്കുന്നതിനായി യുഎസ്ബി വഴി കമ്പ്യൂട്ടറിലേക്ക് ഉപകരണം കണക്റ്റുചെയ്യാൻ ഉപയോക്താവിനോട് ആവശ്യപ്പെടുന്നതിനുപകരം വയർലെസ് ഇന്റർനെറ്റ് ഉപയോഗിക്കുന്നു.
ഒടി‌എ സേവനത്തിൽ നിന്ന് ഡൗൺ‌ലോഡുചെയ്യുന്നതിന് ഫേംവെയർ അപ്‌ഡേറ്റുകൾ ലഭ്യമാണ്.
ഫലകം:Software digital distribution platforms
ഓവ്‌റെ ഡിവിഡാൽ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Ovre_Dividal_National_Park
ഓവ്‍റെ ഡിവിഡാൽ ദേശീയോദ്യാനം , നോർവേയിലെ ട്രോംസ് കൌണ്ടി യിലുള്ള മാൽസെൽവിൽ സ്ഥിതിചെയ്യുന്ന ഒരു ദേശീയോദ്യാനമാണ്.
1971 ൽ തുറന്നു പ്രവർത്തനമാരംഭിച്ച് ഈ ദേശീയോദ്യാനത്തിന് 750 ചതുരശ്ര കിലോമീറ്റർ (290 ചതുരശ്ര മൈൽഃ വിസ്തൃതിയുണ്ട്. വളരെ കുറഞ്ഞ അളവിൽ മാത്രം ഇടപെടൽ നടത്തപ്പെട്ട  താഴ്വരകളും മലനിരകളും സംരക്ഷിക്കുകയെന്നതാണ് ഈ ദേശീയോദ്യാനം രൂപീകരിച്ചതുകൊണ്ടുള്ള യഥാർത്ഥ ഉദ്ദേശം. കാൽനടയാത്രയ്ക്കുള്ള വനപഥമായ നോർഡ്‍കലോട്രുറ്റ ദേശീയോദ്യാനം വഴി കടന്നുപോകുന്നു. അവലംബം ↑ {{ cite web }} :  CS1 maint: unrecognized language ( link )
ഓവൻ വില്ലൻസ് റിച്ചാർഡ്സൺ ഇംഗ്ലീഷ് വിലാസം https://ml.wikipedia.org/wiki/Owen_Willans_Richardson
നോബൽ സമ്മാന ജേതാവായ ഒരു ബ്രിട്ടീഷ് ഭൗതിക ശാസ്ത്രജ്ഞനായിരുന്നു സർ ഓവൻ വില്യൻസ് റിച്ചാർഡ്സൺ (26 ഏപ്രിൽ 1879 - 15 ഫെബ്രുവരി 1959).
തെർമയോണിക് എമിഷനിൽ നടത്തിയ പഠനങ്ങൾക്കും തുടർന്ന് റിച്ചാർഡ്സൺ നിയമം കണ്ടുപിടിച്ചതിനും അദ്ദേഹത്തിന് 1928ൽ ഭൗതികശാസ്ത്രത്തിനുള്ള നോബൽ സമ്മാനം ലഭിച്ചു.
ഓവർ ഇംഗ്ലീഷ് വിലാസം https://ml.wikipedia.org/wiki/Over_(cricket)
ക്രിക്കറ്റ് കളിയിൽ ആറ് നിയമാനുസൃത ഡെലിവറികളുടെ ഒരു ഗണത്തെയാണ് ഓവർ എന്ന പദം കൊണ്ട് സൂചിപ്പിക്കുന്നത് .
ഒരു ഓവറിനു ശേഷം ബോളറെ മാറ്റി പകരം പന്തെറിയാൻ പുതിയ ആളെ നിയോഗിക്കുന്നു.
ഒരു ഓവറിൽ ബോളർ വൈഡോ നോബോളോ എറിഞ്ഞാൽ ആറു ബോളുകൾക്ക് പുറമേ വൈഡുകളുടെയും നോബോളുകളുടെയും എണ്ണത്തിനു തുല്യമായ അധിക പന്തുകൾ അയാൾക്ക് എറിയേണ്ടി വരും.
ഏകദിന മത്സരങ്ങളിലും, ട്വന്റി-ട്വന്റി മത്സരങ്ങളിലും ഓവർ വളരെയധികം പ്രാധാന്യമർഹിക്കുന്നു.
ഏകദിന മത്സരങ്ങൾക്ക് 50 ഓവറുകൾ വീതവും, ട്വന്റി-ട്വന്റി മത്സരങ്ങൾക്ക് 20 ഓവറുകൾ വീതവുമാണ് മത്സരദൈർഘ്യം.
മെയ്ഡൻ ഓവർ
ബാറ്റ്സ്മാന് റൺസ് ഒന്നും നേടാൻ കഴിയാത്ത ഓവറാണ് മെയ്ഡൻ ഓവർ എന്ന് പറയുന്നത്.
ഒരു ഓവറിൽ നേടിയ ലെഗ് ബൈകൾ , ബൈകൾ എന്നിവ മെയ്ഡൻ ഓവറിന് തടസ്സമാകില്ല.
ഒരു മെയ്ഡൻ ഓവറിൽ വിക്കറ്റുകൾ നേടുകയാണെങ്കിൽ അതിനെ വിക്കറ്റ് മെയ്ഡൻ എന്ന് പറയുന്നു.
ഓവർ നിരക്ക്
ഒരു മണിക്കൂറിൽ ഒരു ബോളിങ് ടീം എറിയുന്ന ഓവറുകളുടെ എണ്ണമാണ് ഓവർ നിരക്ക് .
ഒരു നിശ്ചിത നിരക്കിൽ കുറവ് ഓവറുകൾ എറിഞ്ഞാൽ, ടീം ക്യാപ്റ്റന് പിഴയോ,വിലക്കോ വരെ ലഭിക്കാവുന്ന കുറ്റമായി അത് കണക്കാക്കപ്പെടുന്നു.
ചരിത്രപരമായ ബോളുകളുടെ എണ്ണം (ടെസ്റ്റ് ക്രിക്കറ്റിൽ)
1979/80 മുതൽ ടെസ്റ്റ് ക്രിക്കറ്റിൽ ഒരു ഓവറിൽ 6 പന്തുകൾ വീതമാണ് ഉള്ളത്.
എന്നാൽ യഥാർത്ഥത്തിൽ മുൻകാലങ്ങളിൽ ഒരോവറിൽ 4 പന്തുകൾ വീതമാണ് ഉണ്ടായിരുന്നത്.
കാലാകാലങ്ങളിൽ ഇതിനു ധാരാളം മാറ്റങ്ങളും സംഭവിച്ചുകൊണ്ടിരുന്നു..
വിവിധ രാജ്യങ്ങളിൽ വിവിധ കാലഘട്ടങ്ങളിൽ നിലവിലുണ്ടയിരുന്ന ഒരോവറിലെ പന്തുകളുടെ എണ്ണമാണ് താഴെ കൊടുത്തിരിക്കുന്നത്;
ഇംഗ്ലണ്ട് 1880 - 1888: 4 1889 - 1899: 5 1900 - 1938: 6 1939 - 1945: 8 (though not in the "Victory" Tests) 1946 - ഇപ്പോൾ : 6
ഓസ്ട്രേലിയ 1876/77 - 1887/88: 4 1891/92 - 1920/21: 6 1924/25 : 8 1928/29 - 1932/33: 6 1936/37 - 1978/79: 8 1979/80 - ഇപ്പോൾ: 6
ദക്ഷിണാഫ്രിക്ക 1888/89: 4 1891/92 - 1898/99: 5 1902/03 - 1935/36: 6 1938/39 - 1957/58: 8 1961/62 - ഇപ്പോൾ: 6
New Zealand 1929/30 - 1967/68: 6 1968/69 - 1978/79: 8 1979/80 - ഇപ്പോൾ: 6
പാകിസ്താൻ 1954/55 - 1972/73: 6 1974/75 - 1977/78: 8 1978/79 - ഇപ്പോൾ: 6
ഇന്ത്യ , വെസ്റ്റ് ഇൻഡീസ് , ശ്രീലങ്ക , സിംബാബ്വെ , ബംഗ്ലാദേശ് , യു.എ.ഇ എന്നിവിടങ്ങളിൽ പണ്ടു മുതൽ തന്നെ ടെസ്റ്റ് മത്സരങ്ങളിൽ ഒരോവറിൽ ആറു പന്തുകൾ വീതമാണ് ഉണ്ടായിരുന്നത്.
അവലംബം ↑ Cricket: A History of its Growth and Development throughout the World.
Rowland Bowen.
Eyre Spottiswoode (1970).
v. Index entry "Overs", p409 ↑ Bowen, p348
ഓവർ-ദ-ടോപ്പ് മീഡിയ സർവ്വീസ് ഇംഗ്ലീഷ് വിലാസം https://ml.wikipedia.org/wiki/Over-the-top_media_service
വീഡിയോ ഉൾപ്പടെയുള്ള മീഡിയകൾ ഇന്റർനെറ്റ് വഴി കാഴ്ചക്കാരിലേക്ക് നേരിട്ട് എത്തിക്കുന്ന സേവനമാണ് ഓവർ-ദി-ടോപ്പ് ( ഒടിടി ) മീഡിയ സേവനം.
പരമ്പരാഗതമായി അത്തരം ഉള്ളടക്കത്തിന്റെ കൺട്രോളറുകളോ വിതരണക്കാരോ ആയി പ്രവർത്തിക്കുന്ന കേബിൾ, പ്രക്ഷേപണം, സാറ്റലൈറ്റ് ടെലിവിഷൻ പ്ലാറ്റ്ഫോമുകൾ എന്നിവയെ ഒടിടി മറികടക്കുന്നു.
കുത്തക മത്സരം ഒഴിവാക്കാൻ ഉദ്ദേശിച്ച് എല്ലാ ആശയവിനിമയങ്ങളും ഡാറ്റയായി കൈമാറുന്ന കാരിയർ ഇല്ലാത്ത സെൽഫോണുകൾ അല്ലെങ്കിൽ ഈ രീതിയിൽ ഡാറ്റ കൈമാറുന്ന ഫോണുകൾക്കായുള്ള ആപ്ലിക്കേഷനുകൾ എന്നിവയെ വിവരിക്കുന്നതിനും ഓടിടി എന്ന പദം ഉപയോഗിക്കുന്നു.
ഫിലിം, ടെലിവിഷൻ ഉള്ളടക്കങ്ങൾ കാണാൻ അനുവദിക്കുന്ന സബ്സ്ക്രിപ്ഷൻ അടിസ്ഥാനമാക്കിയുള്ള വീഡിയോ ഓൺ ഡിമാൻഡ് (എസ്‌വി‌ഡി) സേവനങ്ങളുടെ പര്യായമാണ് ഈ പദം കൂടുതലും ഉപയോഗിക്കുന്നത്.
വ്യക്തിഗത കമ്പ്യൂട്ടറുകളിലെ വെബ്‌സൈറ്റുകൾ വഴിയും മൊബൈൽ ഉപകരണങ്ങളിലെ അപ്ലിക്കേഷനുകൾ ( സ്മാർട്ട്‌ഫോണുകളും ടാബ്‌ലെറ്റുകളും പോലുള്ളവ), ഡിജിറ്റൽ മീഡിയ പ്ലെയറുകൾ ( വീഡിയോ ഗെയിം കൺസോളുകൾ ഉൾപ്പെടെ) അല്ലെങ്കിൽ സംയോജിത സ്മാർട്ട് ടിവി പ്ലാറ്റ്‌ഫോമുകളുള്ള ടെലിവിഷനുകൾ എന്നിവയിലൂടെ ഓവർ-ദി-ടോപ്പ് സേവനങ്ങൾ സാധാരണയായി ഉപയോഗിക്കാനാവും.
യുണൈറ്റഡ് സ്റ്റേറ്റ്സ് ഫെഡറൽ കമ്മ്യൂണിക്കേഷൻസ് കമ്മീഷൻ (എഫ്‌സിസി) ഒടിടി സേവനങ്ങളെ മൾട്ടിചാനൽ വീഡിയോ പ്രോഗ്രാമിംഗ് ഡിസ്ട്രിബ്യൂട്ടേഴ്സ് (എംവിപിഡി); ഓൺലൈൻ വീഡിയോ ഡിസ്ട്രിബ്യൂട്ടീഴ്സ് (ഒവിഡി) എന്നിങ്ങനെ രണ്ട് ഗ്രൂപ്പുകളായി തിരിച്ചിരിക്കുന്നു.
പ്രക്ഷേപണത്തിൽ, ഉള്ളടക്കത്തിന്റെ നിയന്ത്രണത്തിലോ വിതരണത്തിലോ ഒരു മൾട്ടിപ്പിൾ സിസ്റ്റം ഓപ്പറേറ്ററുടെ (എം‌എസ്‌ഒ) പങ്കാളിത്തമില്ലാതെ, ഇൻറർനെറ്റിലൂടെ വിതരണം ചെയ്യുന്ന ഓഡിയോ, വീഡിയോ, മറ്റ് മീഡിയ ഉള്ളടക്കം ആണ് ഓവർ-ദി-ടോപ്പ് (ഒടിടി) ഉള്ളടക്കം എന്നറിയപ്പെടുന്നത്.
ഇന്റർനെറ്റ് പ്രോട്ടോക്കോൾ (ഐപി) പാക്കറ്റുകളുടെ ഉള്ളടക്കത്തെക്കുറിച്ച് ഇൻറർനെറ്റ് ദാതാവിന് അറിവുണ്ടായിരിക്കാം, പക്ഷേ അവർക്ക് കാണാനുള്ള കഴിവ്, പകർപ്പവകാശം, കൂടാതെ / അല്ലെങ്കിൽ ഉള്ളടക്കത്തിന്റെ മറ്റ് പുനർവിതരണം എന്നിവയ്ക്ക് ഉത്തരവാദിത്തമോ നിയന്ത്രണമോ ഇല്ല.
പേ ടെലിവിഷൻ, വീഡിയോ ഓൺ ഡിമാൻഡ്, ഇൻറർനെറ്റ് പ്രോട്ടോക്കോൾ ടെലിവിഷൻ (ഐപിടിവി) എന്നിവയിൽ നിന്നുള്ള ഇൻറർനെറ്റ് സേവന ദാതാവിൽ നിന്ന് (ഐ‌എസ്‌പി) വീഡിയോ അല്ലെങ്കിൽ ഓഡിയോ ഉള്ളടക്കം വാങ്ങുന്നനും വാടകയ്‌ക്കെടുക്കുന്നതിനും വിരുദ്ധമാണ് ഈ മോഡൽ.
ഒരു അന്തിമ ഉപയോക്താവിന് കൈമാറുന്ന ഒരു മൂന്നാം കക്ഷിയിൽ നിന്നുള്ള ഉള്ളടക്കത്തെ ഒടിടി സൂചിപ്പിക്കുന്നു, ഇന്റർനെറ്റ് സർവ്വീസ് പ്രൊവൈഡർ ലളിതമായി ഐപി പാക്കറ്റുകൾ മാത്രം കൈമാറുന്നു.
ഉള്ളടക്ക തരങ്ങൾ
ഒടിടി ടെലിവിഷൻ: സാധാരണയായി ഓൺലൈൻ ടെലിവിഷൻ അല്ലെങ്കിൽ ഇന്റർനെറ്റ് ടെലിവിഷൻ അല്ലെങ്കിൽ സ്ട്രീമിംഗ് ടെലിവിഷൻ എന്ന് വിളിക്കപ്പെടുന്ന ഇത് ഏറ്റവും പ്രചാരമുള്ള ഒടിടി ഉള്ളടക്കമായി തുടരുന്നു.
ഒരു ടെറസ്ട്രിയൽ പ്രക്ഷേപണത്തിൽ നിന്നോ ഉപഗ്രഹത്തിൽ നിന്നോ ടെലിവിഷൻ സിഗ്നൽ ലഭിക്കുന്നതിന് വിരുദ്ധമായി ഈ സിഗ്നൽ ഇൻറർനെറ്റിലൂടെയോ സെൽ ഫോൺ നെറ്റ്‌വർക്ക് വഴിയോ ലഭിക്കുന്നു.
ഒരു ഫോൺ, പിസി അല്ലെങ്കിൽ സ്മാർട്ട് ടെലിവിഷൻ സെറ്റിലേക്ക് കണക്റ്റുചെയ്‌തിരിക്കുന്ന ഒരു അപ്ലിക്കേഷൻ അല്ലെങ്കിൽ പ്രത്യേക ഒടിടി ഡോംഗിൾ അല്ലെങ്കിൽ ബോക്‌സ് വഴി വീഡിയോ ആക്‌സസ്സ് നിയന്ത്രിക്കുന്നു.
ഒടിടി ചാനലുകളിൽ നിന്നുള്ള പരസ്യ വരുമാനം വെബ് ബ്രൌസർ പ്ലഗ്-ഇന്നുകളിൽ നിന്നുള്ളതിനേക്കാളും കൂടുതലാണ്.
ഒരേസമയം ഉപയോക്താക്കൾ ഒരു ഒടിടി ഇവന്റ് കണ്ടതിന്റെ റെക്കോർഡ് ആയ 18.6 ദശലക്ഷം ഡിസ്നിയുടെ ഇന്ത്യൻ വീഡിയോ സ്ട്രീമിംഗ് പ്ലാറ്റ്ഫോം ഹോട്ട്സ്റ്റാറിന് അവകാശപ്പെട്ടതാണ്.
ഒടിടി മെസ്സേജിങ്: ഒരു മൊബൈൽ നെറ്റ്‌വർക്ക് ഓപ്പറേറ്റർ നൽകുന്ന ടെക്സ്റ്റ് മെസേജിംഗ് സേവനങ്ങൾക്ക് പകരമായി തൽക്ഷണ സന്ദേശമയയ്ക്കൽ സേവനങ്ങൾ അല്ലെങ്കിൽ മൂന്നാം കക്ഷികൾ നൽകുന്ന ഓൺലൈൻ ചാറ്റ് എന്നാണ് ഒടിടി മെസ്സേജിങ് നിർവചിച്ചിരിക്കുന്നത്.
ഇന്റർനെറ്റ് കണക്റ്റുചെയ്‌ത സ്മാർട്ട്‌ഫോണുകളിൽ വാചക സന്ദേശമയക്കാൻ സഹായിക്കുന്ന ഫെയ്‌സ്ബുക്കിന്റെ മൊബൈൽ ആപ്ലിക്കേഷനായ വാട്‌സ്ആപ്പ് ഒരുദാഹരണമാണ്.
വൈബർ , വീചാറ്റ്, ഐമെസ്സേജ്, സ്കൈപ്പ് , ടെലഗ്രാം , ഇപ്പോൾ പ്രവർത്തനരഹിതമായ ഗൂഗിൾ അല്ലോ എന്നിവ മറ്റ് ഒടിടി മെസ്സേജിങ് ദാതാക്കളാണ്.
ഒടിടി വോയ്സ് കോളിംഗ്: സാധാരണയായി വോയിസ് ഓവർ ഇന്റർനെറ്റ് എന്ന് വിളിക്കപ്പെടുന്ന ഓടിടി വോയിസ് കോളിങ്ങിന് ഉദാഹരണങ്ങളാണ് ഫേസ്ടൈം, സ്കൈപ്പ് , വൈബർ , വാട്ട്സാപ്പ് , വീചാറ്റ്, സൂം എന്നിവ.
ആക്സസ് മോഡുകൾ
ഫോണുകൾ ( ആൻഡ്രോയിഡ് , ഐഒഎസ് മൊബൈൽ ഉപകരണങ്ങൾ, സ്മാർട്ട് ടിവികൾ ( ഗൂഗിൾ ടിവി, എൽജി ഇലക്ട്രോണിക്സ് ചാനൽ പ്ലസ് എന്നിവ പോലുള്ളവ), സെറ്റ്-ടോപ്പ് ബോക്സുകൾ ( ആപ്പിൾ ടിവി , എൻവിഡിയ ഷീൽഡ്, ഫയർ ടിവി , റോക്കു പോലുള്ളവ) ഗെയിമിംഗ് കൺസോളുകൾ ( പ്ലേസ്റ്റേഷൻ 4 , വൈ യു, എക്സ്ബോക്സ് വൺ പോലുള്ളവ ), ടാബ്‌ലെറ്റുകൾ , ഡെസ്‌ക്‌ടോപ്പ്, ലാപ്‌ടോപ്പ് കമ്പ്യൂട്ടറുകൾ പോലുള്ള ഇന്റർനെറ്റ് കണക്റ്റുചെയ്‌ത ഉപകരണങ്ങളിലൂടെ ഉപയോക്താക്കൾക്ക് ഒടിടി ഉള്ളടക്കം കാണാൻ കഴിയും.
2019 ലെ കണക്കനുസരിച്ച്, മൊത്തം ഓടിടി സ്ട്രീമിംഗ് പ്രേക്ഷകരിൽ 45% ത്തിലധികം ആൻഡ്രോയിഡ് , ഐഒഎസ് ഉപയോക്താക്കൾ  വരും, 39% ഉപയോക്താക്കൾ ഒടിടി ഉള്ളടക്കം ആക്സസ് ചെയ്യുന്നതിന് വെബ് ഉപയോഗിക്കുന്നു.
അവലംബം കൂടുതൽ വായനയ്ക്ക് Announcement of release Report.
ഓവർ ടു യു: ടെൻ സ്റ്റോറീസ് ഓഫ് ഫ്ലയേഴ്സ് ആന്റ് ഫ്ലയിംഗ്
റൊആൽഡ് ദാലിന്റെ ഒരു ചെറുകഥാസമാഹാരമാണ് ഓവർ ടു യു: ടെൻ സ്റ്റോറീസ് ഓഫ് ഫ്ലയേഴ്സ് ആന്റ് ഫ്ലയിംഗ് (Over to You: Ten Stories of Flyers and Flying).
1946ൽ റെയ്നാൽ ഹിറ്റ്ച്ച്കോക്ക് എന്ന പ്രസാധകരാണ് ഈ പുസ്തകം ആദ്യമായി പ്രസിദ്ധീകരിച്ചത്.
ദാലിന്റെ മികച്ച കഥകളാണ് ഈ ആദ്യകാല ശേഖരത്തിൽ ഉൾപ്പെടുത്തിയിരിക്കുന്നത്.
കൂടുതൽ.
ഈ ചെറുകഥാസമാഹാരത്തിൽ ഉൾപ്പെട്ടിരിക്കുന്ന കഥകൾ താഴെ ചേർക്കുന്നു, ആൻ ആഫ്രിക്കൻ സ്റ്റോറി ഓൺലി ദിസ് കാറ്റിന ബെവേർ ഓഫ് ദ ഡോഗ്സ് ദെയ് ഷോൾനോട്ട് ഗ്രോ ഓൾഡ് സംവൺ ലൈക്ക് യു ഡെത്ത് ഓഫ് ആൻ ഓൾഡ് ഓൾഡ് മാൻ മാഡം റോസെറ്റെ എ പീസ് ഓഫ് കേക്ക് യെസ്റ്റർഡെ വാസ് ബ്യൂട്ടിഫുൾ അവലംബം
ഓവ്രെ പാസ്വിക് ദേശീയോദ്യാനം
ഓവ്രെ പാസ്വിക് ദേശീയോദ്യാനം ( Norwegian : Øvre Pasvik nasjonalpark , Northern Sami : Báhčaveaji Álbmotmeahcci ) നോർവേയിലെ ഫിൻമാർക്ക് കൌണ്ടിയിലുള്ള തെക്കൻ സോർ-വാറങ്കർ മുനിസിപ്പാലിറ്റിയിലെ പാസ്വിക്ഡാലെൻ താഴ്വരയുടെ തെക്കുകിഴക്കൻ ഭാഗത്തു സ്ഥിതിചെയ്യുന്ന ഒരു ദേശീയോദ്യാനമാണ്.
119 ചതുരശ്ര കിലോമീറ്റർ (46 ചതുരശ്ര മൈൽ) പ്രദേശം ഉൾക്കൊള്ളുന്ന ഈ ദേശീയോദ്യാനത്തിൽ, സൈബീരിയയിലേതുപോലെയുള്ള സ്കോട്ട് പൈനുകളുള്ള പ്രാചീന ടൈഗ വനങ്ങളും ആഴം കുറഞ്ഞ തടാകങ്ങളും ചതുപ്പനിലങ്ങളും ഉൾപ്പെടുന്നു.
ഓവൻ ഡേവിസ്
ഓവൻ ഗൗൾഡ് ഡേവിസ് (ജീവിതകാലം: ജനുവരി 29, 1874 - ഒക്ടോബർ 14, 1956) 200-ലധികം നാടകങ്ങൾ എഴുതിയതിനും ഏറ്റവും കൂടുതൽ നാടകങ്ങൾ നിർമ്മിച്ചതിനും പേരുകേട്ട ഒരു അമേരിക്കൻ നാടകകൃത്തായിരുന്നു.
1919-ൽ അദ്ദേഹം ഡ്രാമാറ്റിസ്റ്റ് ഗിൽഡ് ഓഫ് അമേരിക്കയുടെ ആദ്യത്തെ തിരഞ്ഞെടുക്കപ്പെട്ട പ്രസിഡന്റായി നിയമിതനായി.
അദ്ദേഹത്തിന്റെ ഐസ്ബൗണ്ട് എന്ന നാടകത്തിന് നാടകത്തിനുള്ള 1923-ലെ പുലിറ്റ്സർ സമ്മാനം ലഭിച്ച അദ്ദേഹത്തിന്റെ നാടകങ്ങളും തിരക്കഥകളും റേഡിയോ, സിനിമ എന്നവയ്ക്കുവേണ്ടിയും ഉപയോഗിക്കപ്പെട്ടു.
കുതിര ഇംഗ്ലീഷ് വിലാസം https://ml.wikipedia.org/wiki/Horse
സസ്തനിയായ വളർത്തുമൃഗമാണ് കുതിര ( ഇംഗ്ലീഷ് : Horse ).
സവാരി ചെയ്യുന്നതിനും, വണ്ടി വലിപ്പിക്കുന്നതിനുമായി മനുഷ്യൻ മൃഗങ്ങളെ കാലങ്ങളായി ഉപയോഗിച്ചു വരുന്നു.
വാഹനമായി ഉപയോഗിക്കുന്ന മൃഗങ്ങളിൽ ഏറ്റവും വേഗത കൂടിയത് കുതിരയാണ്‌.
ഇത് ഒറ്റക്കുളമ്പുള്ള മൃഗമാണ്‌.
കൊമ്പുകളില്ല.
കുതിരകളെ പന്തയങ്ങൾക്കും ഉപയോഗിക്കാറുണ്ട്.
മദ്ധ്യേഷ്യയാണ്‌ ജന്മദേശം.
കുതിരകൾ സ്പോർട്സ് ഉപയോഗിക്കുന്നു.
കുതിക്കുന്നത് എന്ന് യോഗാർഥം പ്രജനനം
മൂന്നു വയസ്സാവുമ്പോൾ പ്രായപൂർത്തിയാവുന്ന ഇവയുടെ ഗർഭകാലം 11 മാസമാണ്.
ചരിത്രാതീത കാലം മുതലേ മനുഷ്യനുമായി ചങ്ങാത്തത്തിലായ മൃഗമാണ് കുതിര.
മനുഷ്യന്റെ നിത്യജീവിതത്തെ വളരെയേറെ സ്വാധീനിച്ച മൃഗങ്ങളുടെ സ്ഥാനം.
യന്ത്രവൽക്കരണത്തോടെ കുതിരയുടെ പ്രാധാന്യം കുറഞ്ഞെങ്കിലും ഇന്നും അഭിമാനത്തിന്റെ അടയാളമാണ് കുതിര.
കുതിരകൾ ആദ്യമുണ്ടായത് വടക്കേ അമേരിക്കൻ ഭൂഖണ്ഡത്തിലാണെന്ന് കരുതപ്പെടുന്നു.
കുതിരയുടെ ചരിത്രത്തെ ജന്തു ശാസ്ത്രജ്ഞന്മാർ പ്രധാനമായും ഇയോഹിപ്പസ്,മെസോഹിപ്പസ്,മെറിച്ചിപ്പസ്,പ്ലിയോഹിപ്പസ് എന്നീ നാല് ഘട്ടങ്ങളായി തിരിക്കുന്നു.
സസ്തനികളുടെ വിഭാഗത്തിൽപ്പെടുന്ന സസ്യഭുക്കാണ് കുതിര.
ഇക്വിഡേ കുടുംബത്തിലാണ്  കുതിര ഉൾപ്പെടുന്നത്.
ഇക്ക്യൂസ് കബാല്ലസ് എന്നാണ് കുതിരയുടെ ശാസ്ത്രീയനാമം.
ഇയോഹിപ്പസ്
കുതിരയുടെ മുതുമുത്തച്ഛൻ എന്നു കരുതുന്ന ജീവിയാണ് ഇയോഹിപ്പസ് .
54 ദശലക്ഷം വർഷങ്ങൾക്കു മുൻപ്  ഇയോസിൻ കാലഘട്ടത്തിലാണ് ഇവ ഉണ്ടായത്.
വടക്കേ അമേരിക്ക, യൂറോപ്പ് എന്നിവിടങ്ങളി‌ൽ നിന്നും ഇയോസിൻ കാലഘട്ടത്തിലെ കുതിരകളുടെ ഫോസിലുകൾ ലഭിച്ചിട്ടുണ്ട്. 'ഉദിക്കുക' എന്നർഥം വരുന്ന 'ഇയോസ്',കുതിര എന്നർത്ഥമുള്ള 'ഹിപ്പോസ്' എന്നീ രണ്ടു ഗ്രീക്ക് വാക്കുകൾ ചേർന്നാണ് ഇയോഹിപ്പസ് എന്ന വാക്കുണ്ടായത്.
നിവർന്ന പുറവും വളഞ്ഞ കഴുത്തും നീണ്ട കാലുകളുമാണ് ഇയോഹിപ്പസ് കുതിരകളുടെ പ്രത്യേകത.
ഒരു കുറുക്കനോളം മാത്രമേ ഇവയ്ക്ക് വലിപ്പമുണ്ടായിരുന്നുള്ളൂ.
1838-ലാണ് ഇവയുടെ ഫോസിലുകൾ ആദ്യമായി ലഭിച്ചത്.
ഇതുവരെ ലഭിച്ച ഫോസിലുകളുടെ എണ്ണത്തിൽ നിന്നും ഇയോസിൻ കാലഘട്ടത്തിൽ ഇയോഹിപ്പസ് കുതിരകൾ വളരെയധികം ഉണ്ടായിരുന്നുവെന്ന് കരുതുന്നു.
ഇയോഹിപ്പസിനുശേഷം ഇയോസിൻ കാലഘട്ടത്തിന്റെ പകുതിയിൽ ഉണ്ടായ മറ്റൊരു തരം കുതിരയാണ് ഒറോഹിപ്പസ്.
തുടർന്ന്, ഈ കാലഘട്ടത്തിന്റെ അവസാനമായപ്പോഴേക്കും എപ്പിഹിപ്പസ് എന്നയറിയപ്പെട്ടിരുന്ന മറ്റൊരു വിഭാഗം കുതിര കൂടി ഉണ്ടായി.
മെസോഹിപ്പസ്
വടക്കേ അമേരിക്കയിലെ സൗത്ത് ഡക്കോട്ട പ്രദേശത്ത് നിന്നും ഇവയുടെ ധാരാളം ഫോസിലുകൾ ലഭിച്ചിട്ടുണ്ട്.
മെറിച്ചിപ്പസ്
പ്ലിയോഹിപ്പസ്
മെറിച്ചിപ്പസ് കുതിരകളിൽ നിന്നും രൂപം കൊണ്ട വിവിധ ഇനം കുതിരകളിലൊന്നാണ് പ്ലിയോഹിപ്പസ്.
സാൻ മാർക്കോസ് ദേശീയ മേളയിലെ ചാരെറിയ പരിപാടി വിവിധയിനം കുതിരകൾ
ആറായിരത്തിലധികം വർഷങ്ങൾക്കു മുൻപാണ് കുതിരയെ ഇണക്കി വളർത്താൻ തുടങ്ങിയത്.
ഇങ്ങനെ വളർത്തപ്പെട്ട കുതിരകളെ നാല് വിഭാഗങ്ങളായി തിരിച്ചിട്ടുണ്ട്.
ഇതിൽ രണ്ടെണ്ണം വടക്കൻ പേണി (ചെറുകുതിര) ഇനങ്ങളും മറ്റു രണ്ടെണ്ണം യുറേഷ്യയിൽ കാണപ്പെടുന്ന കുതിരയിനങ്ങളുമാണ്.
ഇവ പോണി ടൈപ്പ് 1, 2 എന്നും കുതിര ടൈപ്പ് 3, 4 എന്നും അറിയപ്പെടുന്നു.
ഷൈർ
ക്ലൈഡസ് ഡാലി കുതിരകളോട് സാമ്യമുള്ള ഇവ കോൾഡ് ബ്ലഡ് വിഭാവത്തിൽപ്പെടുന്നു.
തൊറോ ബ്രഡ്
വെൽഷ് കോബ്
കുതിരടയോട്ട മത്സരവേദിയിലെ സുന്ദരന്മാരാണ് ഇവ.
ആംഗ്ലോ-അറബ് കുതിര
തൊറോബ്രഡ് കുതിരകളുടെ കരുത്തും അറേബ്യൻ കുതിരകളുടെ സൗന്ദര്യവും ഒത്തുചേർന്ന ആംഗ്ലോ-അറബ് കുതിരകളെ പൊതുവായ ആവശ്യങ്ങൾക്കും മത്സരങ്ങൾക്കുമാണ് സാധാരണ ഉപയോഗിക്കുക.
സെല്ലി ഫ്രാങ്കെയ്സ് പെർഷെറോൺ ഡച്ച് വാം ബ്ലഡ് ബ്രെബന്റ് ലിപിസാനെർ വെള്ളക്കുതിര
വെള്ളക്കുതിര എന്നാൽ വെള്ള രോമങ്ങൾ ഉള്ള പിങ്ക് ചർമ്മം ഉള്ള കുതിരയാണ് .